হার্মিটেজ জাদুঘর
রাষ্ট্রীয় হার্মিটেজ জাদুঘর রাশিয়ার সেন্ট পিটার্সবার্গের শিল্প ও সংস্কৃতি জাদুঘর। বিশ্বের দ্বিতীয় বৃহত্তম আর্ট জাদুঘরটি ১৭৬৪ সালে প্রতিষ্ঠিত হয়, যখন মহান সম্রাজ্ঞী ক্যাথেরিন বার্লিন বণিক জোহান আর্নস্ট গটজকভস্কির কাছ থেকে চিত্রের একটি চিত্তাকর্ষক সংগ্রহ অর্জন করেন। জাদুঘরটি প্রতি বছর ডিসেম্বর মাসে সেন্ট ক্যাথেরিন দিবসে প্রতিষ্ঠাবার্ষিকী পালন করে। এটি ১৮৫২ সাল থেকে সর্বসাধারণের জন্য উন্মুক্ত। এটি কোভিড-১৯ মহামারীজনিত কারণে ২০২০ সালে ৯,৬৮,৬০৪ জন দর্শককে আকৃষ্ট করে, যা ২০১৯ সালের থেকে আশি শতাংশ কম। এটি বিশ্বের সর্বাধিক পরিদর্শনীয় শিল্পকর্ম জাদুঘরের ২০২০ সালের তালিকার একাদশতম স্থানে রয়েছে। জাদুঘরের সংগ্রহে বিশ্বের বৃহত্তম চিত্রকলার সংগ্রহ সহ ত্রিশ মিলিয়নেরও বেশি উপকরণ (এদের মধ্যে প্রায় এক তৃতীয়াংশের জন্য সংখ্যাসূচক সংগ্রহ রয়েছে) রয়েছে, যার মধ্যে কেবলমাত্র একটি সামান্য অংশ স্থায়ী প্রদর্শনের জন্য রয়েছে। সংগ্রহটি রাশিয়ান সম্রাটের পূর্ববর্তী আবাসস্থল উইন্টার প্যালেস সহ প্যালেস এম্ব্যাঙ্কমেন্টের পাশাপাশি ছয়টি ঐতিহাসিক ভবনসমূহের বিশাল কমপ্লেক্স দখল করে।